da da en da en da sv da da da da en da da da da da da da da da da da da da da da da nb nn da da en da da da da da nb da da da da da da da nb da en da da da de
Boligøkonomen: Dyre energipriser kan ændre din boligs værdi
Mange bliver ramt af de dyre energipriser og mærker forskellen i budgettet. Men faktisk kan din boligs værdi også ændre sig, lyder det fra boligøkonom Mikkel Høegh.
Af Cæcilie Møldrup Hedegaard, journalist
Opdateret den 28. feb. 2022
Vi har efterhånden hørt adskillelige advarsler om, hvordan energipriserne skyder i vejret for tiden. Og med den seneste udvikling i Ukraine vil priserne med stor sandsynlighed fortsætte i samme retning.
Desværre kan der for nogle være flere konsekvenser end den umiddelbart voksende post i budgettet.
Nogle rammes mere end andre, fordi der er stor forskel på, hvad man har af energikilde, fortæller Mikkel Høegh, der er boligøkonom i Jyske Bank.
”Rigtig mange boligejere har gas, og det kan mærkes lige nu. Det virker faktisk som en slags rentestigning - som en regning der i første omgang ikke kan gøres så meget ved, men som tager penge fra rådighedsbeløbet,” lyder det.
Boligen falder i værdi
Men foruden et lavere rådighedsbeløb kan man faktisk også risikere, at selve boligen mister værdi, ifølge Mikkel Høegh.
”Stigende energipriser og et højt forbrug vil gøre en ejendom mindre værd sammenlignet med en tilsvarende ejendom med et bedre forbrug. Så det her giver et mærkbart incitament til at lave forbedringer,” siger han.
I en tid med stigende energipriser i det omfang, vi lige nu oplever, er det altså ikke ligegyldigt, hvordan din bolig bliver varmet op.
Hvis man vil undgå et eventuelt fald i boligens værdi, er der forskellige muligheder. Her er det ifølge Mikkel Høegh individuelt, hvad der kan gøres.
”Hvad kan man så gøre på langt sigt? Her kan man være nødt til at overveje, om man skal investere sig ud af problemet. Så det er en oplagt mulighed for at få en energikonsulent ud og se, hvad man kan gøre ved de enkelte ejendomme,” råder han.
Du kan både lave ombygninger og boligforbedringer alt efter, hvor meget du vil kaste dig over. Og er din bolig energimærket, kan du søge tilskud til energiforbedringer gennem den såkaldte Bygningspulje, som åbnes igen her i 1. kvartal.
Ombygning og energioptimering - Kan det betale sig?
Få en rapport over din bolig tilstand med Jyske Energi- og Boligeftersyn
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Privatøkonomi. Du kan til hver en tid afmelde dig igen.
Dyre byggematerialer kan holde prisen oppe på eksisterende boliger
Prisen på byggematerialer sender omkostningerne ved at bygge nye boliger i vejret. Det vil også smitte af på værdien af de eksisterende boliger – og dermed trækker det i modsat retning i forhold til de mange profetier om voldsomme prisfald på boligmarkedet.
Hvorfor nu det? Og hvad skal man gøre, hvis man står overfor at købe eller sælge bolig?
Energistyrelsens bygningspulje åbner på onsdag
På onsdag den 14. september åbner Energistyrelsens Bygningspulje igen. Denne gang er der 121 millioner kr. i puljen, og du kan søge tilskud til energiforbedringer af enfamilieshuse og etageboliger.
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg